stanford-oval/wikipedia huggingface dataset:
คิม จู-แอ
การปรากฏตัวต่อสาธารณะ

| วิดีโอหลายคลิปจากแหล่งข้อมูลภายนอก |
| --- | --- |
 Kim Jong-un showcases missiles in military parade with daughter Kim Ju-ae at his side (ภาษาอังกฤษ). เดอะเทลิกราฟ (ยูทูบ). 9 February 2023.
 N. Korea unveils stamp featuring leader's daughter Ju-ae for 1st time (ภาษาอังกฤษ). สำนักข่าวยอนฮับ (ยูทูบ). 14 February 2023.
คิมจู-แอปรากฏตัวต่อสาธารณะเป็นครั้งแรกในการทดสอบยิงขีปนาวุธข้ามทวีปในวันที่ 18 พฤศจิกายน ค.ศ. 2022 สำนักข่าวกลางเกาหลีที่ดำเนินการโดยรัฐบาลเกาหลีเหนือเผยแพร่ภาพถ่ายของคิมจู-แอและบิดาของเธอที่กำลังตรวจสอบขีปนาวุธฮวาซอง-17 ร่วมกันก่อนการยิง การเปิดตัวต่อสาธารณะของเธอเกิดขึ้นท่ามกลางความสัมพันธ์ระหว่างเกาหลีที่เลวร้ายลงเนื่องจากการยิงขีปนาวุธของประเทศเกาหลีเหนือจำนวนมากเป็นประวัติการณ์ เรเชล มินยอง ลี นักวิเคราะห์อาวุโสของโอเพนนิวเคลียร์เน็ตเวิร์ก ในกรุงเวียนนา ประเทศออสเตรีย แนะนำว่าภาพถ่ายเหล่านี้อาจมีจุดประสงค์เพื่อ "เสริมสร้างภาพลักษณ์ของ [คิม จ็อง-อึน] ในฐานะบิดาของประชาชนและประเทศชาติ" และ "เน้นย้ำถึงความจำเป็นของโครงการอาวุธนิวเคลียร์เพื่อความปลอดภัยของพลเมืองในอนาคต" โดยจู-แอเป็นตัวแทนของคนรุ่นใหม่ ต่อมา คิม จู-แอได้ปรากฏตัวต่อสาธารณะอีกสี่ครั้งตั้งแต่ปลายเดือนพฤศจิกายน พ.ศ. 2022 ถึงต้นเดือนกุมภาพันธ์ ค.ศ. 2023 ในวันที่ 14 กุมภาพันธ์ ค.ศ. 2023 บริษัทโคเรียสแตมป์คอปปอเรชัน ซึ่งเป็นบริษัทของรัฐบาลได้เปิดตัวแสตมป์ที่มีภาพของคิม จู-แอและคิม จ็อง-อึนในงานยิงขีปนาวุธเมื่อวันที่ 18 พฤศจิกายน
คิมจูแอเข้าร่วมพิธีการและขบวนสวนสนามทางการหลายงานนับปี ค.ศ. 2023 เธอเข้าร่วมงานฉลองทางการอย่างเป็นทางการกับบิดาของเธอในช่วงวันแห่งดวงดาวส่องแสงของปี ซึ่งถือเป็นวันครบรอบวันเกิดของปู่ของเธอ คิม จ็อง-อิล ในวันที่ 16 กุมภาพันธ์ เธอปรากฏตัวพร้อมกับบิดาของเธออีกครั้งในวันที่ 9 กันยายน ในขบวนฉลองวันครบรอบ 75 ปีการสถาปนาเกาหลีเหนือ ในช่วงปลายปี เธอเข้าร่วมงานฉลองวันส่งท้ายปีเก่าร่วมกับบิดาของเธอที่สนามกีฬาเมย์เดย์ในเปียงยาง
สนมเอกสี่ทิศ

แม่หยัวศรีสุดาจันทร์ในภาพยนตร์เรื่อง สุริโยไท (พ.ศ. 2544) รับบทโดยใหม่ เจริญปุระ
สนมเอกสี่ทิศ เป็นข้อสันนิษฐาน ของนักประวัติศาสตร์ไทยว่า พระสนมเอกสี่ตำแหน่งของพระมหากษัตริย์แห่งกรุงศรีอยุธยาน่าจะเป็นสตรีที่สืบเชื้อสายมาจากราชวงศ์ทั้งสี่ที่อยู่รายรอบกรุงศรีอยุธยา
ภูมิหลัง

กฎหมายของกรุงศรีอยุธยา คือ พระไอยการตำแหน่งนาพลเรือน ซึ่งตราขึ้นเมื่อ พ.ศ. 1998 ในสมัยสมเด็จพระบรมไตรโลกนาถ กำหนดว่า พระมหากษัตริย์มีพระสนมเอกสี่ตำแหน่ง คือ ท้าวอินทรสุเรนทร์ ท้าวศรีสุดาจันทร์ ท้าวอินทรเทวี และท้าวศรีจุฬาลักษณ์ ทั้งสี่นี้ถือศักดินาคนละ 1,000
ชื่อ "อินทรสุเรนทร์", "ศรีสุดาจันทร์", "อินทรเทวี", และ "ศรีจุฬาลักษณ์" นี้เป็นชื่อตำแหน่ง มิใช่ชื่อตัว สตรีผู้เป็นพระสนมเอกจะมีชื่อตัวอย่างไรก็ได้ แต่เมื่อได้เป็นพระสนมเอกแล้ว ก็จะต้องได้ชื่อตำแหน่งชื่อใดชื่อหนึ่งในสี่ชื่อนี้ ชื่อเหล่านี้นักประวัติศาสตร์เห็นว่า เป็นร่องรอยที่บ่งบอกถึงการสืบเชื้อสายจากราชวงศ์ทั้งสี่ที่อยู่รายรอบกรุงศรีอยุธยา ไม่ใช่สามัญชน และเป็นสัญลักษณ์แสดงอำนาจของกษัตริย์กรุงศรีอยุธยาที่ปกแผ่ออกไปทั้ง 4 ทิศ
ข้อสันนิษฐาน

สุจิตต์ วงษ์เทศ สันนิษฐานว่า พระสนมเอกทั้งสี่ตำแหน่งต้องเป็นผู้สืบเชื้อสายราชวงศ์ดังต่อไปนี้ คือ ท้าวอินทรสุเรนทร์จากราชวงศ์สุพรรณภูมิทางทิศตะวันตกของกรุงศรีอยุธยา, ท้าวศรีจุฬาลักษณ์จากราชวงศ์พระร่วงทางทิศเหนือของกรุงศรีอยุธยา, ท้าวอินทรเทวีจากราชวงศ์ศรีธรรมาโศกราชทางทิศใต้ของกรุงศรีอยุธยา, และท้าวศรีสุดาจันทร์จากราชวงศ์ละโว้-อโยธยาทางทิศตะวันออกของกรุงศรีอยุธยา โดยเห็นว่า สตรีที่จะเข้าดำรงตำแหน่งพระสนมเอกต้องไม่ใช่สามัญชน แต่ต้องสืบเชื้อสายจากเจ้านายที่ปกครองแว่นแคว้นรอบกรุงศรีอยุธยาซึ่งถูกผนวกรวมเข้าเป็นส่วนหนึ่งของกรุงศรีอยุธยาแล้ว และเจ้าผู้ครองแว่นแคว้นเหล่านั้นต้องถวายเชื้อสายของตนเข้ามาเป็นพระสนมเอก เพื่อเป็นสัญลักษณ์ว่า พระราชอำนาจของพระมหากษัตริย์กรุงศรีอยุธยาแผ่ไปยังทิศทั้งสี่ และพระสนมองค์ใดประสูติพระราชโอรสได้ ก็จะได้รับยกย่องเป็น "แม่หยัวเมือง" ซึ่งมีฐานะรองจากพระอัครมเหสี
สุจิตต์ วงษ์เทศ เชื่อว่า ท้าวอินสุเรนทร์ มาจากราชวงศ์สุพรรณภูมิทางทิศตะวันตกนั้น เพราะเห็นว่า แถบนี้มักปรากฏคำว่า "อินทร์" ในชื่อบุคคล เช่น เจ้านครอินทร์ พระมหากษัตริย์ราชวงศ์สุพรรณภูมิ ตลอดจนออกพระศรีสุรินทรฤๅไชย ชื่อตำแหน่งเจ้าเมืองเพชรบุรี และออกพระสุรบดินสุรินทฤๅไชย ชื่อตำแหน่งเจ้าเมืองชัยนาท ซึ่งทั้งสองอยู่ในเขตแคว้นสุพรรณภูมิ ก็มาจากคำว่า "สุร+อินทร" แต่พิเศษ เจียจันทร์พงษ์ เห็นว่า ท้าวอินสุเรนทร์น่าจะเป็นตำแหน่งสำหรับสตรีจากสุโขทัยมากกว่า
สำหรับท้าวอินทรเทวี สุจิตต์ วงษ์เทศ เชื่อว่า มาจากราชวงศ์ศรีธรรมาโศกราชทางทิศใต้ เพราะว่า ขุนอินทรเทพในสมัยสมเด็จพระมหาจักรพรรดิได้เป็นเจ้าพระยาศรีธรรมาโศกราช เจ้าเมืองนครศรีธรรมราช แสดงว่า ชื่อ "อินทรเทพ" หรือ "อินทรเทวี" น่าจะเกี่ยวข้องกับราชวงศ์ศรีธรรมาโศกราชทางทิศใต้ พิเศษ เจียจันทร์พงศ์ เห็นเช่นกันว่า ท้าวอินทรเทวีน่าจะมาจากทางใต้มากกว่า
ส่วนท้าวศรีจุฬาลักษณ์ สุจิตต์ วงษ์เทศ เชื่อว่า มาจากราชวงศ์พระร่วงทางทิศเหนือ เพราะจารึกสุโขทัยระบุว่า ท้าวศรีจุฬาลักษณ์เดิมเป็นตำแหน่งพระมเหสีของพระมหากษัตริย์กรุงสุโขทัย ดังปรากฏท้าวศรีจุฬาลักษณ์พระองค์หนึ่งในจารึกวัดบูรพาราม มีพระนามว่า "สมเด็จพระราชเทวี สรีจุฬาลักษณ์ อัครราชมหิศิเทพ ธรณีดิลกรัตนบพิตรเป็นเจ้า ผู้เป็นบาทบริจาริการัตนชายาแด่สมเด็จพระมหาธรรมราชาธิราช" จนเมื่อกรุงสุโขทัยถูกผนวกรวมเข้ากับกรุงศรีอยุธยาแล้ว เชื้อสายราชวงศ์สุโขทัยจึงถูกลดฐานะ และชื่อ "ท้าวศรีจุฬาลักษณ์" ก็ถูกริบเป็นชื่อตำแหน่งพระสนมของพระมหากษัตริย์กรุงศรีอยุธยาแทน แต่พิเศษ เจียจันทร์พงศ์ เห็นแย้งว่า ท้าวศรีจุฬาลักษณ์น่าจะเป็นเชื้อสายราชวงศ์สุพรรณภูมิมากกว่า เพราะปรากฏว่า พระมหาธรรมราชาสุโขทัย พระโอรสองค์หนึ่งของพระมหาธรรมราชาที่ 1 (พระยาลิไทย) ได้อภิเษกสมรสกับพระมหาเทวีศรีจุฬาลักษณ์ซึ่งมีพระชาติกำเนิดเป็นเจ้าหญิงในราชวงศ์สุพรรณภูมิ และมีพระโอรสด้วยกันสองพระองค์ คือ รามราชา กับอโสก นอกจากนี้ ท้าวศรีจุฬาลักษณ์ (แจ่ม) ในสมเด็จพระนารายณ์มหาราช ก็ยังมีพื้นเพมาจากสุพรรณภูมิ
ท้าวศรีจุฬาลักษณ์ซึ่งที่เป็นที่รู้จักมากที่สุด คือ ท้าวศรีจุฬาลักษณ์ (แจ่ม) ซึ่งถูกประหารเพราะลอบเป็นชู้กับเจ้าฟ้าน้อย พระราชอนุชาของสมเด็จพระนารายณ์มหาราช
เหลืออีกตำแหน่ง คือ ท้าวศรีสุดาจันทร์ ไม่มีที่มาที่ไปชัดเจน สุจิตต์ วงษ์เทศ จึงโยงเข้ากับทิศที่เหลือ คือ ทิศตะวันออก อันเป็นทิศของราชวงศ์ละโว้-อโยธยา และพิเศษ เจียจันทร์พงศ์ ก็เห็นด้วยว่า ท้าวศรีสุดาจันทร์มาจากราชวงศ์ดังกล่าว
ท้าวศรีสุดาจันทร์ซึ่งเป็นที่รู้จักมากที่สุด คือ ท้าวศรีสุดาจันทร์ในรัชกาลสมเด็จพระไชยราชาธิราชและขุนวรวงศาธิราช
ในวรรณกรรม

มีการกล่าวถึงท้าวศรีจุฬาลักษณ์โดยยกย่องสูงสูงใน โคลงกำสรวลสมุทร และ โคลงทวาทศมาส ซึ่งสุจิตต์ วงษ์เทศ สันนิษฐานว่า เป็นพระราชนิพนธ์กษัตริย์อยุธยาพระองค์ใดพระองค์หนึ่ง ส่วนเพ็ญสุภา สุขคตะ ใจอินทร์ ว่า น่าจะเป็นของสมเด็จพระบรมราชาที่ 3 เนื้อความที่กล่าวถึงมีว่า
| 0 | 1 | 2 |
| --- | --- | --- |
| ๏ หน้าเจ้าชู้ช้อยฉาบ |  | แรมรัก |
| สาวสื่อมาพลางลืม |  | แล่นไห้ |
| 0 | 1 | 2 |
| --- | --- | --- |
| บาศรีจุฬาลักษณ์ |  | เสาวภาคย์ กูเอย |
| เรียมเรียกฝูงเข้าใกล้ |  | สั่งเทา ฯ |
| 0 | 1 | 2 |
| --- | --- | --- |
| ๏ เดชานุภาพเรื้อง |  | อารักษ์ ท่านฮา |
| รักเทพจำสารโดย |  | บอกบ้าง |
| 0 | 1 | 2 |
| --- | --- | --- |
| บาศรีจุฬาลักษณ์ |  | ยศยิ่ง พู้นแม่ |
| ไปย่อมโหยไห้อ้าง |  | โอ่สาร ฯ |
— กำสรวลสมุทร
| 0 | 1 | 2 |
| --- | --- | --- |
| ๏ อาณาอาณาศเพี้ยง |  | เพ็ญพักตร์ |
| อกก่ำกรมทรวงถอน |  | ถอดไส้ |
| 0 | 1 | 2 |
| --- | --- | --- |
| ดวงศรีจุฬาลักษณ์ |  | เฉลิมโลก กูเอย |
| เดือนใหม่มามาได้ |  | โสกสมร ฯ |
— ทวาทศมาส
และยังปรากฏบทโต้ตอบระหว่างท้าวศรีจุฬาลักษณ์ (แจ่ม) พระสนมของสมเด็จพระนารายณ์มหาราช กับศรีปราชญ์ กวีเอกในรัชกาล ที่นางมองเขาอย่างเหยียดหยาม ความว่า
| 0 | 1 | 2 |
| --- | --- | --- |
| ๏ หะหายกระต่ายเต้น |  | ชมจันทร์ |
| มันบ่เจียมตัวมัน |  | ต่ำต้อย |
| 0 | 1 | 2 |
| --- | --- | --- |
| นกยูงหากกระสัน |  | ถึงเมฆ |
| มันบ่เจียมตัวน้อย |  | ต่ำต้อยเดียรฉาน ฯ |
— ท้าวศรีจุฬาลักษณ์ (แจ่ม)
| 0 | 1 | 2 |
| --- | --- | --- |
| ๏ หะหายกระต่ายเต้น |  | ชมแข |
| สูงส่งสุดตาแล |  | สุดฟ้า |
| 0 | 1 | 2 |
| --- | --- | --- |
| ระดูฤดูแด |  | สัตว์สู่ กันนา |
| อย่าว่าเราเจ้าข้า |  | อยู่พื้นเดียวกัน ฯ |
— ศรีปราชญ์
นอกจากนี้ นางนพมาศที่ปรากฏใน เรื่องนางนพมาศ หรือตำรับท้าวศรีจุฬาลักษณ์ ก็ว่า มียศเป็นท้าวศรีจุฬาลักษณ์ในพระร่วงเจ้าพระองค์หนึ่ง แต่เอกสารนี้แต่งขึ้นช่วงกรุงรัตนโกสินทร์ราวรัชสมัยพระบาทสมเด็จพระนั่งเกล้าเจ้าอยู่หัว โดยมีเนื้อหาเป็นการที่นางนพมาศบอกเล่าความเป็นไปภายในรัฐสุโขทัยว่า มีความเจริญรุ่งเรืองสมบูรณ์พูนสุขนานัปการ ในรัฐมีคนต่างชาติต่างภาษาและศาสนาอาศัยอยู่ร่วมกัน และเรื่องที่เด่นที่สุด คือ การที่นางประดิษฐ์กระทงขึ้นมา
ในวัฒนธรรมประชานิยม

สุริโยไท (2544)
ท้าวศรีสุดาจันทร์ นำแสดงโดยใหม่ เจริญปุระ
ท้าวศรีจุฬาลักษณ์ นำแสดงโดยสินจัย เปล่งพานิช
ท้าวอินทรเทวี นำแสดงโดยทาริกา ธิดาทิตย์
กบฏท้าวศรีสุดาจัน (2548)
ท้าวศรีสุดาจันทร์ นำแสดงโดยยศวดี หัสดีวิจิตร
แม่หยัว (2567)
ท้าวศรีสุดาจันทร์ (จินดา) นำแสดงโดยดาวิกา โฮร์เน่
ท้าวอินทรสุเรนทร์ (จิตรวดี) นำแสดงโดยปานวาด เหมมณี
ท้าวศรีจุฬาลักษณ์ (ละอองคำ) นำแสดงโดยสิรีธร ลีห์อร่ามวัฒน์
ท้าวอินทรเทวี (ตันหยง) นำแสดงโดยนพจิรา ฤกษ์ขจรนามกุล
แหล่งข้อมูลอื่น

สุจิตต์ วงษ์เทศ (17 สิงหาคม 2555). "นางในนิราศ เป็นจินตนาการ เพื่อพิธีกรรมบำเพ็ญบารมี". สุจิตต์ วงษ์เทศ. สืบค้นเมื่อ 5 มิถุนายน 2558. {{cite web}}: ตรวจสอบค่าวันที่ใน: |accessdate= (help)
สุจิตต์ วงษ์เทศ (19 ตุลาคม 2555). ""นาคาสังวาส" วรรณกรรมราชสำนักอยุธยา สืบนางนาคจากนครธม". สุจิตต์ วงษ์เทศ. สืบค้นเมื่อ 5 มิถุนายน 2558. {{cite web}}: ตรวจสอบค่าวันที่ใน: |accessdate= (help)
ปิยะสกล สกลสัตยาทร

| ศาสตราจารย์คลินิกเกียรติคุณ นายแพทย์ปิยะสกล สกลสัตยาทรม> ป.ช. ม.ว.ม. ท.จ.ว. ร.ง.ภ. ร.จ.พ. ภ.ป.ร. ๔ |
| --- | --- |
ปิยะสกลใน พ.ศ. 2566

รัฐมนตรีว่าการกระทรวงสาธารณสุข
ดำรงตำแหน่ง 19 สิงหาคม พ.ศ. 2558 – 10 กรกฎาคม พ.ศ. 2562 (3 ปี 325 วัน)
นายกรัฐมนตรี: ประยุทธ์ จันทร์โอชา
ก่อนหน้า: รัชตะ รัชตะนาวิน
ถัดไป: อนุทิน ชาญวีรกูล
อธิการบดีมหาวิทยาลัยมหิดล
ดำรงตำแหน่ง 9 ธันวาคม พ.ศ. 2550 – 8 ธันวาคม พ.ศ. 2554 (3 ปี 364 วัน)
ก่อนหน้า: ศ.ดร.นพ.พรชัย มาตังคสมบัติ
ถัดไป: ศ.นพ.รัชตะ รัชตะนาวิน
คณบดีคณะแพทยศาสตร์ศิริราชพยาบาล มหาวิทยาลัยมหิดล
ดำรงตำแหน่ง พ.ศ. 2543 – พ.ศ. 2550
ก่อนหน้า: ศ.พญ.ชนิกา ตู้จินดา
ถัดไป: ศ.คลินิก นพ.ธีรวัฒน์ กุลทนันทน์
 
ข้อมูลส่วนบุคคล
เกิด: 9 กรกฎาคม พ.ศ. 2491 (76 ปี) จังหวัดพระนคร ประเทศไทย
ศาสนา: พุทธ
คู่สมรส: พญ.สมสิริ สกลสัตยาทร

ศาสตราจารย์คลินิกเกียรติคุณ นายแพทย์ ปิยะสกล สกลสัตยาทร (เกิด 9 กรกฎาคม พ.ศ. 2491) เป็นแพทย์และนักวิชาการชาวไทย กรรมการอิสระ กรรมการตรวจสอบ ประธานกรรมการสรรหา เเละประธานกรรมการพิจารณาผลตอบแทน บริษัท ไทยเบฟเวอเรจ จำกัด (มหาชน) นายกสภามหาวิทยาลัยมหิดล นายกสภาสถาบันดนตรีกัลยาณิวัฒนาอดีตรัฐมนตรีว่าการกระทรวงสาธารณสุข เคยดำรงตำแหน่งอธิการบดีมหาวิทยาลัยมหิดล โดยเข้ารับตำแหน่งในปีแรกที่มหาวิทยาลัยมหิดลออกนอกระบบเป็นมหาวิทยาลัยในกำกับของรัฐ (9 ธันวาคม 2550 - 8 ธันวาคม 2554) มีวิสัยทัศน์ที่ชัดเจนในการนำมหาวิทยาลัยมหิดลมุ่งสู่การติดอันดับ 1 ใน 100 ของมหาวิทยาลัยโลก เป็นคณบดีคนที่ 15 ของคณะแพทยศาสตร์ศิริราชพยาบาล ต่อเนื่อง 2 สมัย (พ.ศ. 2543 - 2550)[ต้องการอ้างอิง] ได้ถวายงานเป็นแพทย์อาสาตามเสด็จพระราชดำเนินพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าฯ พระบรมราชินีนาถ มาตั้งแต่ปี พ.ศ. 2524 จนถึงปัจจุบันเป็นระยะเวลากว่า 26 ปี [ต้องการอ้างอิง] นอกจากนี้ ปิยะสกล ยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2552 จนถึงปัจจุบัน
ประวัติ

ปิยะสกล เป็นบุตรของหลวงสกลสัตยาทร และนางประหยัด สกลสัตยาทร สมรสกับ พญ.สมสิริ สกลสัตยาทร ที่ปรึกษากรรมการผู้จัดการ บริษัท สมิติเวช จำกัด มหาชน มีบุตรธิดาจำนวน 3 คน คือ นายสืบสกล นางสาวสรัลธร และ พญ.ณัฎฐา สกลสัตยาทร ปิยะสกลเป็นแพทย์ผู้เชี่ยวชาญด้านศัลยศาสตร์และอุบัติเหตุ
ประวัติ > การศึกษา

จบการศึกษาชั้นประถมศึกษา และมัธยมศึกษา จากโรงเรียนอัสสัมชัญ  และโรงเรียนเตรียมอุดมศึกษา
สำเร็จการศึกษาแพทยศาสตรบัณฑิต จากคณะแพทยศาสตร์ศิริราชพยาบาล เมื่อปี พ.ศ. 2514
ได้รับวุฒิบัตรผู้เชี่ยวชาญด้านศัลยศาสตร์ จากแพทยสภา เมื่อปี พ.ศ. 2518
ผ่านการอบรม Fellowship Training สาขา Critical Care Medicine จากมหาวิทยาลัยจอนส์ฮอปกินส์ เมื่อปี พ.ศ. 2528 และสาขา Injury Epidemiology เมื่อปี พ.ศ. 2531 จาก Centers for Disease Control, เมืองแอตแลนตา รัฐจอร์เจีย สหรัฐอเมริกา
สำเร็จหลักสูตร วปอ. จากวิทยาลัยป้องกันราชอาณาจักร เมื่อปี พ.ศ. 2538
ประวัติ > ประวัติการทำงาน

ตำแหน่งวิชาการ
พ.ศ. 2518 - อาจารย์ ภาควิชาศัลยศาสตร์ คณะแพทยศาสตร์ศิริราชพยาบาล
พ.ศ. 2543 - ศาสตราจารย์คลินิก ภาควิชาศัลยศาสตร์ คณะแพทยศาสตร์ศิริราชพยาบาล
ตำแหน่งบริหาร
27 พฤศจิกายน พ.ศ. 2555 - 20 มิถุนายน พ.ศ. 2556 - นายกสภามหาวิทยาลัยกรุงเทพมหานคร
21 มิถุนายน พ.ศ. 2556 - 4 กุมภาพันธ์ 2559 - นายกสภามหาวิทยาลัยนวมินทราธิราช
พ.ศ. 2555 - ปัจจุบัน - นายกสภาสถาบันดนตรีกัลยาณิวัฒนา
19 พฤศจิกายน พ.ศ. 2562 - ปัจจุบัน - นายกสภามหาวิทยาลัยมหิดล
ตำแหน่งบริหารในสมาคมและองค์กรต่างๆ
พ.ศ. 2543 - ปัจจุบัน - ประธานกรรมการมูลนิธิโรคมะเร็ง โรงพยาบาลศิริราช
พ.ศ. 2548 - ปัจจุบัน - รองประธานกรรมการบริหารศิริราชมูลนิธิ คนที่ 2
ตำแหน่งที่สำคัญในอดีต
พ.ศ. 2532 - เลขาธิการสมาคมแพทย์อุบัติเหตุแห่งประเทศไทย
พ.ศ. 2532 - 2534 - รองคณบดีฝ่ายบริหาร (สมัยศ.คลินิก นพ.ประดิษฐ์ เจริญไทยทวีเป็นคณบดี)
พ.ศ. 2534 - 2538 - เลขานุการสภามหาวิทยาลัยมหิดล
พ.ศ. 2534 - 2538 - รองอธิการบดีฝ่ายบริหาร มหาวิทยาลัยมหิดล
พ.ศ. 2534 - 2540 - อนุกรรมการสอบเพื่อวุฒิบัตรศัลยศาสตร์ทั่วไป ของแพทยสภา
พ.ศ. 2539 - 2541 - รองคณบดีฝ่ายตรวจสอบคุณภาพงานและทรัพย์สิน (สมัยศ.นพ.อรุณ เผ่าสวัสดิ์เป็นคณบดี)
พ.ศ. 2539 - 2541 - อุปนายกสมาคมศิษย์เก่าแพทย์ศิริราช
พ.ศ. 2541 - เลขาธิการสมาคมศิษย์เก่า มหาวิทยาลัยมหิดล
พ.ศ. 2541 - 2543 - รองคณบดีฝ่ายนโยบายและแผน  (สมัยศ.พญ.ชนิกา ตู้จินดาเป็นคณบดี)
พ.ศ. 2543 - 2554 - รองประธานมูลนิธิรางวัลเจ้าฟ้ามหิดลในพระบรมราชูปถัมภ์
พ.ศ. 2543 - 2550 - คณบดีคณะแพทยศาสตร์ศิริราชพยาบาล มหาวิทยาลัยมหิดล คนที่ 15
พ.ศ. 2548 - 2549 - คณะกรรมการองค์การเภสัชกรรม
พ.ศ. 2548 - 2549 - ประธานคณะกรรมการตรวจสอบองค์การเภสัชกรรม
พ.ศ. 2550 - 2554 - อธิการบดีมหาวิทยาลัยมหิดล
พ.ศ. 2558 - 2562 - รัฐมนตรีว่าการกระทรวงสาธารณสุข
พ.ศ. 2561 - 2562 - กรรมการมูลนิธิโรงพยาบาลสมเด็จพระยุพราช
คณะกรรมการการประกอบโรคศิลปะ
เขาประกาศแต่งตั้งคณะกรรมการประกอบโรคศิลปะ 5 ราย มีผลวันที่ 25 กันยายน พ.ศ. 2558
นายจิรวุสฐ์ สุขได้พึ่ง
ศาสตราจารย์เสรี ตู้จินดา
ศาสตราจารย์เฉลิม หาญพานิชย์
นายศุภชัย คุณารัตนพฤกษ์
นายยงศักดิ์ ตันติปิฎก
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
พ.ศ. 2544 –  เหรียญจักรพรรดิมาลา (ร.จ.พ.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
รางวัลที่ได้รับ

พ.ศ. 2556 - รางวัล อิก โนเบล (Ig Nobel) สาขาสาธารณสุข หัวข้อ การรายงานเทคนิคที่ใช้ในการผ่าตัดต่อคืนองคชาติที่ถูกเฉือนขาดในประเทศสยาม และระบุประสบการณ์การรักษาไว้ในรายงานว่าเทคนิคเหล่านั้นใช้ไม่ได้ในกรณีที่องคชาติโดนเป็ดกินไปแล้วบางส่วน
หน้ากากเทวดา

| หน้ากากเทวดา |
| --- | --- |
กำกับ: ชัค รัสเซล
บทภาพยนตร์: ไมค์ เวิร์บ
เนื้อเรื่อง: ไมเคิล ฟอลลอน มาร์ก เวอร์ไฮเดน
สร้างจาก: เดอะ มาส์ก โดย จอห์น อาร์คูดี คริส วอร์เนอร์
อำนวยการสร้าง: บ็อบ เอนเกลแมน
นักแสดงนำ:   จิม แคร์รีย์  ปีเตอร์ รีเกิร์ต  ปีเตอร์ กรีน  เอมี ยาสเบค  ริชาร์ด เจนี  คาเมรอน ดิแอซ 
กำกับภาพ: จอห์น ลีโอเนตติ
ตัดต่อ: อาเทอร์ โคเบิร์น
ดนตรีประกอบ: แรนดี อีเดลแมน
บริษัทผู้สร้าง: นิวไลน์ โปรดักชันส์ ดาร์คฮอร์ส เอนเตอร์เทนเมนต์  
ผู้จัดจำหน่าย: นิวไลน์ซินีมา
วันฉาย:   29 กรกฎาคม ค.ศ. 1994 (1994-07-29) 
ความยาว: 101 นาที
ประเทศ: สหรัฐอเมริกา
ภาษา: อังกฤษ​
ทุนสร้าง: 23 ล้านดอลลาร์สหรัฐ
ทำเงิน: 351.6 ล้านดอลลาร์สหรัฐ
หน้ากากเทวดา (อังกฤษ: The Mask) เป็นภาพยนตร์แนวซูเปอร์ฮีโร-คอมเมดี ที่สร้างจากหนังสือการ์ตูน​เรื่อง The Mask ของสำนักพิมพ์ดาร์คฮอร์ส คอมมิคส์ ออกฉายครั้งแรกในปี ค.ศ. 1994 กำกับการแสดงโดยชัค รัสเซล เขียนบทภาพยนตร์โดยไมค์ เวิร์บ นำแสดงโดยจิม แคร์รีย์ และ คาเมรอน ดิแอซ​ โดยจิม แคร์รีย์ รับบทเป็น สแตนลีย์ อิปคิส พนักงานธนาคารซึ่งบังเอิญเก็บหน้ากากวิเศษซึ่งหากสวมใส่จะทำให้เขามีพลังและสามารถแปลงร่างได้ นอกจากนี้ยังเป็นการแสดงภาพยนตร์ครั้งแรกของคาเมรอน ดิแอซ
ภาพยนตร์ออกฉายเป็นครั้งแรกเมื่อวันที่ 29 กรกฎาคม ค.ศ. 1994 โดยนิวไลน์ซินีมา และประสบความสำเร็จอย่างสูงทั้งในแง่ของคำวิจารณ์และรายได้ โดยสามารถทำรายได้มากกว่า 351 ล้านดอลลาร์สหรัฐจากทุนสร้างเพียง 23 ล้าน ทำให้เป็นภาพยนตร์ที่สร้างจากหนังสือการ์ตูนที่ทำกำไรได้มากที่สุด ก่อนจะถูกทำลายสถิติโดยโจ๊กเกอร์​ในปี ค.ศ. 2019 จากความสำเร็จของภาพยนตร์เรื่องนี้ทำให้ภาพยนตร์ได้รับการเสนอชื่อเข้าชิงรางวัลออสการ์ สาขาเทคนิคพิเศษยอดเยี่ยม และ จิม แคร์รีย์ ผู้รับบทบาทเป็น สแตนลีย์ อิปคิส ได้รับการเสนอชื่อเข้าชิงรางวัลลูกโลกทองคำ สาขานักแสดงชายยอดเยี่ยม ประเภทภาพยนตร์เพลงหรือภาพยนตร์ตลก ​และกลายเป็นหนึ่งในนักแสดงชายที่โด่งดังที่สุดของฮอลลีวูดในช่วงคริสต์ทศวรรษ 1990​ นอกจากนี้ยังเป็นการแจ้งเกิดในวงการภาพยนตร์ของนางแบบอย่างคาเมรอน ดิแอซ
การเผยแพร่ > บ็อกซ์ออฟฟิส

หน้ากากเทวดา ประสบความสำเร็จในบ็อกซ์ออฟฟิสเมื่อทำรายได้เฉพาะในประเทศสหรัฐอเมริกาถึง 119 ล้านดอลลาร์สหรัฐ และเมื่อรวมรายได้ทั่วโลกสามารถทำรายได้มากถึง 351.5 ล้านดอลลาร์สหรัฐ ทำให้ในปี ค.ศ. 1994 ภาพยนตร์เรื่องนี้เคยติดอันดับภาพยนตร์แนวซูเปอร์ฮีโร่​ที่ทำรายได้มากที่สุดในโลกเป็นอันดับที่ 2 รองจากภาพยนตร์เรื่องแบทแมน ในปี ค.ศ. 1989 ที่กำกับโดยทิม เบอร์ตัน​ และเมื่อนำรายได้ของภาพยนตร์มาคำนวนกำไรจากทุนสร้างเพียง 23 ล้านดอลลาร์สหรัฐ ทำให้หน้ากากเทวดาเป็นภาพยนตร์ที่สร้างจากตัวละครในหนังสือการ์ตูนที่มีผลกำไรมากที่สุดในโลก โดยสถิติดังกล่าวนี้ยืนยาวมาจนถึง 25 ปี ก่อนจะถูกทำลายสถิติโดยภาพยนตร์เรื่องโจ๊กเกอร์​ ในปี ค.ศ. 2019
ในแง่ของคำวิจารณ์ได้รับคำวิจารณ์ในแง่บวกมากมาย รวมถึงได้รับการชื่นชมจากโรเจอร์ อีเบิร์ต​ นักวิจารณ์ภาพยนตร์ชื่อดังจากหนังสือพิมพ์ชิคาโก ซันไทมส์ โดยอีเบิร์ตได้ให้คะแนนภาพยนตร์เรื่องนี้ 3 จาก 4 คะแนนเต็ม
โฮมมีเดีย

ภาพยนตร์เรื่องหน้ากากเทวดา ได้มีการผลิตและจัดจำหน่ายในรูปแบบม้วนวีดีโอวีเอชเอส​และรูปแบบแผ่นเลเซอร์ดิสก์​เป็นครั้งแรกในเดือนมกราคม ค.ศ. 1995 โดยนิวไลน์โฮมวีดีโอ ซึ่งในม้วนวีดีโอที่จำหน่ายมีการนำเอาบทสัมภาษณ์ของจิม แคร์รี นักแสดงนำ และ ชัค รัสเซล ผู้กำกับ ที่ให้สัมภาษณ์เกี่ยวกับภาพยนตร์เรื่องนี้ผ่านทางรายการ Space Ghost Coast to Coast ซึ่งเป็นแอนิเมชันทอล์กโชว์มารวมไว้ด้วย ก่อนที่ต่อมาจะมีการผลิตเป็นดีวีดี
ในเดือนธันวาคม ค.ศ. 2008 ได้มีการผลิตเป็นแผ่นบลูเรย์ที่มีความคมชัดระดับ High-definition (HD)​ เป็นครั้งแรก​ที่สหรัฐอเมริกา
ในสื่ออื่นๆ > รายการโทรทัศน์แอนิเมชัน

จากความสำเร็จของภาพยนตร์ ทำให้มีการสร้าง​รายการโทรทัศน์แอนิเมชัน​ ชื่อว่า The Mask: Animated Series ออกอากาศทางช่องซีบีเอส​ในช่วงปี ค.ศ. 1995 ถึง 1997 มีจำนวน 54 ตอน
ในสื่ออื่นๆ > วีดีโอเกม

ในปี ค.ศ. 1995 ภาพยนตร์เรื่องนี้ได้ถูกนำมาสร้างเป็นวีดีโอเกม​สำหรับเครื่องซูเปอร์แฟมิคอม​
ในประเทศไทย

ภาพยนตร์เรื่องนี้มีการนำเข้ามาฉายในประเทศไทยเป็นครั้งแรกโดยนนทนันท์ เอ็นเตอร์เทนเม้นท์ และมีการพากย์เสียงไทยทั้งหมด 4 ครั้ง โดยการพากย์เสียงไทยครั้งแรก​เป็นการพากย์เพื่อฉายในโรงภาพยนตร์ ซึ่งผู้ให้เสียงพากย์เป็นจิม แคร์รีย์ ในบทบาท สแตนลีย์ อิปคิส คนแรกคือ จักรกฤษณ์ หาญวิชัย ต่อมาได้มีการผลิตและจัดจำหน่ายในรูปแบบม้วนวีดีโอวีเอชเอสฉบับภาษาไทยเป็นครั้งแรก​ โดยบริษัท ไรท์ พิคเจอร์ส จำกัด ซึ่งใช้เสียงพากย์ไทยแบบเดียวกับที่ฉายในโรงภาพยนตร์ ต่อมามีการผลิตเป็นวีดีโอเทปเพื่อจำหน่ายเป็นครั้งที่ 2 และมีการเปลี่ยนเสียงพากย์ไทย โดยในเวอร์ชันม้วนวีดีโอที่จำหน่ายในครั้งที่ 2 นี้เสียงของ จิม แคร์รีย์ พากย์โดย ปิยะ ชำนาญกิจ
ส่วนการพากย์เสียงไทยในการออกอากาศผ่านทางสถานีโทรทัศน์สีกองทัพบกช่อง 7​ ช่วงรายการบิ๊กซินีม่า​ ผู้ให้เสียงพากย์จิม แคร์รีย์คือ นิรันดร์ บุณยรัตพันธุ์​ หรือ น้าต๋อย เซมเบ้ ต่อมามีการผลิตและจัดจำหน่ายเป็นดีวีดีอีก 2 ครั้ง โดยบริษัทไรท์บียอนด์และบริษัท แคททาลิสท์ อัลลายแอนซ์ โดยการจำหน่ายในเวอร์ชันดีวีดี ผู้ให้เสียงพากย์จิม แคร์รีย์คือ​สุภาพ ไชยวิสุทธิกุล
อย่างไรก็ตามภาพยนตร์เรื่องนี้ในฉบับภาษาไทยยังไม่มีการผลิตและจัดจำหน่ายในรูปแบบแผ่นบลูเรย์ที่มีความละเอียดและความคมชัดระดับ High-definition​ (HD)​ เหมือนดังต่างประเทศ
พนอ

| พนอ |
| --- | --- |
กำกับ: พุฒิพงศ์ สายศรีแก้ว
เขียนบท: พีรศักดิ์ ศักดิ์ศิริ ณัฐพจน์ พจน์จำเนียร ณัฐมล แพถนอม
นักแสดงนำ: เฌอปราง อารีย์กุล จักริน กังวานเกียรติชัย รัตนวดี วงศ์ทอง ณฐวัฒน์ ธนทวีประเสริฐ นันทวรรณ พงศ์ประเสริฐสิน ชนุดม สุขสถิตย์ ชลิตา ส่วนเสน่ห์ พิจิกา จิตตะปุตตะ จิรกิตติ์ สุวรรณภาพ กฤชยศ เลิศประไพ สหัสชัย ชุมรุม
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 16 มกราคม 2568 (2568-01-16)
ความยาว: 125 นาที
ประเทศ: ไทย
ภาษา: ไทย
ทำเงิน: 33.19 ล้านบาท (กรุงเทพฯ, ปริมณฑล และเชียงใหม่) 70 ล้านบาท (ทั่วประเทศ)
ก่อนหน้านี้: ลองของ 2
ต่อจากนี้: พนอ 2
พนอ (อังกฤษ: Art of the Devil: Beginning หรือ Panor) เป็นภาพยนตร์ไทยแนวสยองขวัญจิตวิทยา ที่ออกฉายในปี พ.ศ. 2568 กำกับโดย พุฒิพงศ์ สายศรีแก้ว ผู้กำกับร่วมจากลองของ นำแสดงโดย เฌอปราง อารีย์กุล, จักริน กังวานเกียรติชัย, รัตนวดี วงศ์ทอง, ณฐวัฒน์ ธนทวีประเสริฐ, นันทวรรณ พงศ์ประเสริฐสิน ร่วมด้วย ชนุดม สุขสถิตย์, ชลิตา ส่วนเสน่ห์, พิจิกา จิตตะปุตตะ, จิรกิตติ์ สุวรรณภาพ, กฤชยศ เลิศประไพ และ สหัสชัย ชุมรุม. ภาพยนตร์เรื่องนี้เป็นภาคย้อนอดีตของจักรวาลลองของ เป็นภาพยนตร์ลำดับที่สามของจักรวาล บอกเล่าเรื่องเล่าชีวิตพนอในช่วงเรียนมัธยมศึกษาปีที่ 6 ก่อนที่จะเธอจะกลายเป็นคนเล่นของในลองของ 2
นักแสดง

| นักแสดง | แสดงเป็น |
| --- | --- |
เฌอปราง อารีย์กุล: พนอ บุญสุข (พนอ)
จักริน กังวานเกียรติชัย: เปี๊ยก
ชลิตา ส่วนเสน่ห์: นวล บุญสุข (นวล)
รัตนวดี วงศ์ทอง: สุชาดา พูนทรัพย์ (จิ๊บ)
พิจิกา จิตตะปุตตะ: แม่หมอสุรี
ณฐวัฒน์ ธนทวีประเสริฐ: ป้อง
นันทวรรณ พงศ์ประเสริฐสิน: มาลินี ธำรงชัย (แต้ว)
จิรกิตติ์ สุวรรณภาพ: เมธี ธำรงชัย (สารวัตรต้อม)
ชนุดม สุขสถิตย์: เจ๊ปลา
กฤชยศ เลิศประไพ: ยอดยศ พัฒนพิบูลย์ชัย (ครูใหญ่)
สหัสชัย ชุมรุม: ตรีศูล (ลุงตรี)
เพลงประกอบ

"ตายตาหลับ" ขับร้องโดย พิมพ์มาดา ใจสักเสริญ (พิมมา พิกซี่)
"ฝั่งหัวใจ" ขับร้องโดย บุษยา รังสี
งานสร้าง > บวงสรวง

ภาพยนตร์เรื่อง พนอ ได้ประกอบพิธีบวงสรวงเปิดกล้องที่หน้าบริษัทไฟว์สตาร์โปรดักชั่นเมื่อวันที่ 25 เมษายน 2567
ภาคต่อ

ภายในงานปาร์ตี้ฉลองรายได้มุ่งสู่ 100 ล้านบาท ไฟว์สตาร์โปรดักชั่น ในฐานะบริษัทผู้สร้างได้ประกาศการสร้างภาคต่อคือ พนอ 2 (อังกฤษ: Art of the Devil: Rebirth) นำแสดงโดย เฌอปราง อารีย์กุล และ จักริน กังวานเกียรติชัย บอกเล่าชีวิตของพนอและเปี๊ยกในช่วงเรียนมหาวิทยาลัย โดยยังคงได้ พุฒิพงศ์ สายศรีแก้ว รับหน้าที่กำกับเช่นเดิมและกำลังอยู่ในขั้นตอนการเริ่มพัฒนา
อนงค์ (ภาพยนตร์ไทย)

| อนงค์ |
| --- | --- |
ใบปิดภาพยนตร์
กำกับ: คมกฤษ ตรีวิมล
นักแสดงนำ: เมลดา สุศรี สุทธิรักษ์ ทรัพย์วิจิตร ธามไท แพลงศิลป์ เฉลิมพล ทิฆัมพรธีรวงศ์ ทัตชญา ศุภธัญสถิต ปุณยวีร์ จึงเจริญ พวง แก้วประเสริฐ ตฤณ เรืองกิจรัตนกุล
เพลงประกอบ: ไม่ต้องรู้ว่าเราคบกันแบบไหน – ดี เจอราร์ด และ อาทิตยา ตรีบุดารักษ์
บริษัทผู้สร้าง: คาร์แมนไลน์สตูดิโอ 
วันฉาย: 1 พฤษภาคม 2567 (2567-05-01)
ความยาว: 125 นาที
ประเทศ: ไทย
ภาษา: ไทย
ทำเงิน: 64.07 ล้านบาท (กรุงเทพฯ ปริมณฑล และเชียงใหม่) 150 ล้านบาท (ทั่วประเทศ)
ต่อจากนี้: อนงค์ 2
อนงค์ (อังกฤษ: My Boo) เป็นภาพยนตร์ไทยแนวตลก สยองขวัญเหนือธรรมชาติ โรแมนติก ที่ออกฉายในปี พ.ศ. 2567 เป็นภาพยนตร์เรื่องแรกของค่ายคาร์แมนไลน์สตูดิโอ กำกับโดย คมกฤษ ตรีวิมล นำแสดงโดย เมลดา สุศรี และ สุทธิรักษ์ ทรัพย์วิจิตร ร่วมด้วย ธามไท แพลงศิลป์, เฉลิมพล ทิฆัมพรธีรวงศ์, ทัตชญา ศุภธัญสถิต, ปุณยวีร์ จึงเจริญ, พวง แก้วประเสริฐ และ ตฤณ เรืองกิจรัตนกุล ซึ่งภาพยนตร์เรื่องนี้นับเป็นงานกำกับภาพยนตร์เรื่องแรกของ เอส คมกฤษ ในรอบ 17 ปีนับตั้งแต่เรื่องสายลับจับบ้านเล็ก เมื่อปี พ.ศ. 2550
เรื่องย่อ

เรื่องราวของ โจ (สุทธิรักษ์ ทรัพย์วิจิตร) หนุ่มนักแคสเกมที่บังเอิญได้รับบ้านโบราณหลังหนึ่งเป็นมรดก ทำให้เขาได้เจอกับวิญญาณของผีสาวเจ้าของบ้านนามว่า อนงค์ (เมลดา สุศรี) รวมถึงผีคนสนิทอย่าง ทองก้อน (เฉลิมพล ทิฆัมพรธีรวงศ์) และ ทองหยิบ (ทัตชญา ศุภธัญสถิต) ทำให้ทั้ง 2 ฝ่ายตัดสินใจเปิดบ้านหลังนี้เป็นบ้านผีสิง
นักแสดง > นักแสดงหลัก

เมลดา สุศรี รับบทเป็น อนงค์ โยธาณรงค์
สุทธิรักษ์ ทรัพย์วิจิตร รับบทเป็น วิศรุต เตชะมหาไพศาลกิจ (โจ)
ธามไท แพลงศิลป์ รับบทเป็น ก้อง
เฉลิมพล ทิฆัมพรธีรวงศ์ รับบทเป็น ทองก้อน
ทัตชญา ศุภธัญสถิต รับบทเป็น ทองหยิบ
ปุณยวีร์ จึงเจริญ รับบทเป็น โซดา
พวง แก้วประเสริฐ รับบทเป็น ลุงป้อม
ตฤณ เรืองกิจรัตนกุล รับบทเป็น เฮีย (ถ่ายทำก่อนเสียชีวิต)
นักแสดง > นักแสดงรับเชิญ

กัญญาวีร์ สองเมือง​ รับบทเป็น มิว
​ธงชัย ทองกันทม​ รับบทเป็น เอเซีย
4EVE
อาทิตยา ตรีบุดารักษ์
โจริญ คัมภีรพันธุ์
เบญญาภา อุ่นจิตร
แฮนน่า โรสเซ็นบรูม
ณัฐธยาน์ บุตรธุระ
ทิพานัน นิลสยาม
กรณิศ เล้าสุบินประเสริฐ
ซันนี่ สุวรรณเมธานนท์
นิติ ชัยชิตาทร
ภัทรศยา เครือสุวรรณศิริ
​จารุภัส ปัทมะศิริ​ รับบทเป็น มุกดารัศมี เตชะมหาไพศาลกิจ (แม่ของโจ)​
รัชพล ภู่ทอง​
งานสร้าง

ได้มีการจัดงานกาลาพรีเมียร์เปิดตัวภาพยนตร์เรื่อง อนงค์ เมื่อวันที่ 29 เมษายน พ.ศ. 2567 ที่พารากอนซีนีเพล็กซ์ สยามพารากอน และได้เข้าฉายอย่างเป็นทางการวันแรกเมื่อวันที่ 1 พฤษภาคม พ.ศ. 2567
พี่นาค 4

| พี่นาค 4 |
| --- | --- |
ใบปิดภาพยนตร์
กำกับ: ภณธฤต โชติกฤษฎาโสภณ
นักแสดงนำ: พีรวิชญ์ อรรถชิตสถาพร วิทวัส รัตนบุญบารมี ภูริพรรธน์ เวชวงศาเตะชาวัชร์ รัฐวิทย์ กิจวรลักษณ์
บริษัทผู้สร้าง: เทโร เอ็นเตอร์เทนเม้นท์ ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 22 กุมภาพันธ์ 2567
ประเทศ: ไทย
ภาษา: ไทย
ทำเงิน: 62.37 ล้านบาท (กรุงเทพ, ปริมณฑล และเชียงใหม่) 178 ล้านบาท (ทั่วประเทศ)
ก่อนหน้านี้: พี่นาค 3
ต่อจากนี้: พี่นาค 5
พี่นาค 4 เป็นภาพยนตร์ไทยแนวตลก สยองขวัญเหนือธรรมชาติ ที่ออกฉายในปี พ.ศ. 2567 กำกับโดย ภณธฤต โชติกฤษฎาโสภณ นำแสดงโดย พีรวิชญ์ อรรถชิตสถาพร วิทวัส รัตนบุญบารมี ภูริพรรธน์ เวชวงศาเตชาวัชร์ และ รัฐวิทย์ กิจวรลักษณ์ เป็นภาคต่อจาก พี่นาค 3 เป็นภาพยนตร์ภาคที่ 4 ในภาพยนตร์ชุดจักรวาลพี่นาค สร้างและจัดจำหน่ายโดย ไฟว์สตาร์โปรดักชั่น
งานสร้าง

ในวันที่ 15 สิงหาคม 2566 ไฟว์สตาร์โปรดักชั่นได้จัดพิธีบวงสรวงภาพยนตร์เรื่อง พี่นาค 4 จากนั้นในวันที่ 4 มกราคม 2567 ได้มีการปล่อยตัวอย่างแรกของ พี่นาค 4 ออกมาให้ได้รับชม ต่อมาในวันที่ 19 กุมภาพันธ์ 2567 ได้มีการจัดงานกาลาพรีเมียร์เปิดตัวภาพยนตร์เรื่อง พี่นาค 4